એ આર રહમાને આગળ કહ્યું હતું, ''ઈસ્લામ પર મારો અતૂટ વિશ્વાસ છે અને તેણે જ મને હંમેશા આગળ વધવામાં મદદ કરી છે. આ જ વિશ્વાસે મને અનેક મુસીબતોમાંથી બચાવ્યો છે. કારણ કે હું જ્યારે પણ અલ્લાહની ઈબાદત કરતો ત્યારે એ જ વિચાર કરતો કે હું અલ્લાહને યાદ કરું છું અને તેથી જ હું કોઈ પણ પ્રકારની ભૂલ કરી શકું નહીં. આથી જ મને હંમેશા લાગતું કે હવે સાંજની નમાઝ અદા કરવાની છે તો હું કંઈ ખોટું કરીશ નહીં. આ જ રીતે ઈસ્લામની પાંચ વખતની નમાઝે મને યોગ્ય રસ્તા પર ચાલવામાં મદદ કરી છે.'' નોંધનીય છે કે એ આર રહમાનની બાયોગ્રાફીને કૃષ્ણા ત્રિલોકે લખી છે. જેમાં રહમાનો પોતાના મુશ્કેલ દિવસો તથા અન્ય ઘટનાઓનો ઉલ્લેખ કર્યો છે.